ઇઝરાયેલના વડાપ્રધાન બેંજામિન નેતાન્યાહૂએ પીએમ મોદીની આ મુલાકાત પહેલાં એક ટ્વીટ કર્યું હતું. તેમણે લખ્યું હતું, 'આવતા અઠવાડિયે ભારતીય વડાપ્રધાન, મારા મિત્ર, નરેન્દ્ર મોદી ઇઝરાયેલ આવશે. આ ઇઝરાયેલ માટે એક ઐતિહાસિક ક્ષણ હશે. 70 વર્ષોના ઇતિહાસમાં પહેલી વાર ભારતીય વડાપ્રધાન ઇઝરાયેલ આવશે. આ પગલું ભારત અને ઇઝરાયેલ વચ્ચેના મિલિટ્રી, આર્થિક અને કૂટનીતિ સંબંધોને વધુ ગાઢ બનાવશે.' ઉલ્લેખનીય છે કે, આ મુલાકાત દરમિયાન પીએમ મોદી ઇઝરાયેલના રાષ્ટ્રપિત રેયૂવેન રિવલિન અને વિપક્ષ નેતા ઇસૈક હેરઝોગ સાથે પણ મુલાકાત કરશે.